Latvijas dzelzceļnieku biedrības Inženiertehniskās apvienības un VAS „Latvijas dzelzceļš”

dzelzceļa nozares intelekta konkursa

**„Spēks prātā”**

NOLIKUMS

1. Vispārīgie jautājumi
	1. Konkurss „Spēks prātā” (turpmāk - Konkurss) tiek organizēts, lai dzelzceļnieki un citas ieinteresētas personas varētu ierosināt dažādus ar dzelzceļa transportu saistītus priekšlikumus un idejas, kam būtu iespējami reālāka to ieviešanas varbūtība.
	2. Konkursa organizatori vēlas veicināt iniciatīvu darbinieku vidū, ļaut izpausties dzelzceļa darbinieku un ieinteresēto personu radošajam potenciālam, piedāvājot iespējamās uzlabojuma idejas un risinājumus ar dzelzceļu saistītām iekārtām, būvēm vai jauniem attīstības projektiem.
	3. Konkursa galvenie mērķi:
		1. dot iespēju iniciatīvām personām attīstīt savas idejas;
		2. stimulēt darbinieku izaugsmi un novatorisko domāšanu;
		3. attīstīt komandu darbu dzelzceļa darbinieku vidū;
		4. popularizēt dzelzceļa transportu;
		5. izvirzīt labākās idejas un autorus;
		6. atbalstīt priekšlikumu pilnveidošanu ar mērķi iespējamajai turpmākajai realizācijai reālajā dzīvē.
2. Konkursa norise
	1. Konkursā piedalās komandas 2 līdz 4 cilvēku sastāvā, kas piedāvā idejas un tās prezentē.
	2. Konkurss notiek 2 posmos:
		1. **Neklātienes daļa**, ilgst 6 nedēļas. Šajā laikā notiek Konkursa popularizēšana, reklāma. Cilvēki (komandas), kas vēlas piedalīties Konkursā sagatavo īsu savu ideju un projektu aprakstu pēc 1.pielikumā noteiktās formas. Sagatavotos projektu pieteikumus iesniedz Konkursa organizatoriem. Konkursa komisija izvērtē iesniegtos priekšlikumus un nosaka ne vairāk kā 10 labākos pieteikumus, kuru autorus (komandas) uzaicina piedalīties turpmākajā konkursa klātienes daļā. Laikā līdz Konkursa klātienes daļai komandas sagatavo pieteiktās idejas prezentāciju. Uzaicinātājām komandām tiek nozīmēts kompetents nozares speciālists, idejas un prezentācijas labākai sagatavošanai. Neklātienes daļas norise ir aprakstīta 2.pielikumā.
		2. **Klātienes daļa** ilgst 2 dienas un iekļauj komandu:
* Neklātienes daļā iesniegto ideju prezentācijas;
* Klātienes daļas uzdevumu risinājumu sagatavošanu un prezentēšanu.

Klātienes daļas scenārijs ir aprakstīts 3.pielikumā.

Labākās komandas tiks apbalvotas klātienes daļas noslēguma ceremonijā.

1. Citi noteikumi
	1. Konkurss tiek reklamēts LDZ laikrakstā, ārējā mājas lapā, intranetā, izstādot reklāmas plakātus LDZ un koncerna uzņēmumos, dzelzceļnieciska rakstura mācību iestādēs.
	2. Pirms konkursa uzsākšanas tā organizatori rīko speciālu semināru interesentiem par dzelzceļa attīstības tēmu. Informācijas par semināra norisi tiek izvietota Latvijas dzelzceļnieku biedrības mājas lapā (http://ldzb.lv).
	3. Prezentācijas var gatavot jebkādā uzskatāmā veidā (datorprezentācija, kino, maketi, plakāti u.c).
	4. Konkursa klātienes daļas norises vietu un laiku Konkursa organizatori paziņo papildus.
	5. Konkursa klātienes daļas komandu ceļa, ēdināšanas un naktsmītņu izdevumi tiek apmaksāti.
	6. Pēc noteiktajiem konkursa rezultātiem tiek apbalvoti konkursa uzvarētāji.
	7. Konkursa klātienes daļa nav publisks pasākums (ar skatītājiem). Tajā piedalās tikai Konkursa dalībnieki, žūrijas komisijas locekļi un Konkursa organizatori.
	8. Konkursa gaita un rezultāti tiek atspoguļoti LDz laikrakstā, ārējā mājas lapā. Pēc konkursa, tā organizatori rīko speciālu semināru interesentiem, lai pārrunātu iegūtās idejas, konkursa gaitu, rezultātus.

Latvijas dzelzceļnieku biedrības

Inženiertehniskās apvienības priekšsēdētājs M.Riekstiņš

|  |  |
| --- | --- |
| **Spēks prātā** | Nolikuma 1.pielikums |

**Projekta pieteikuma forma konkursa neklātienes daļai.**

Projekta nosaukums:

Komandas nosaukums:

Projekta apraksts:

Projekta aprēķinātās izmaksas:

 Paskaidrojums.

Projekta ieviešanai nepieciešamais laiks un citi resursi:

 Paskaidrojums.

Projekta rezultātu darbības laiks:

Paskaidrojums.

Projekta stiprās puses:

LDZ ieguvumi no projekta īstenošanas:

Riski, kas saistīti ar projekta ieviešanu:

Papildus komentāri:

|  |  |
| --- | --- |
| **Spēks prātā** | Nolikuma 2.pielikums |

**Konkursa neklātienes daļas norise**

Komandas dalība konkursā jāpiesaka, nosūtot e-pastu uz e-pastu: vitalijs.sevcenko@ldz.lv.

Pieteikumā jānorāda:

Komandas nosaukums;

Uzņēmums/mācību iestāde, kuru pārstāv komanda;

Reģions, no kura ir komanda;

Komandas dalībnieku vārdi, uzvārdi;

Komandas kapteinis (persona, ar kuru notiks turpmākā saziņa);

Komandas kapteiņa e-pasts un telefona numurs.

Lai piedalītos konkursā, komandām jānosūta savas idejas apraksts (pieteikums), kas sagatavots pēc 1.pielikumā norādītās formas.

Komandu pieteikumi ir jānosūta vērtēšanai līdz 14.11.2014..

Pēc projektu saņemšanas Latvijas dzelzceļnieku biedrības Inženiertehniskās apvienības (LDzB ITA) izveidota komisija nedēļas laikā izskata un novērtē visus iesniegtos projektus. Projektu vērtēšana notiek, ievērojot šādus principus:

* + cik interesanta un novatoriska ir piedāvātā ideja;
	+ cik skaidri un kodolīgi ir veikts idejas apraksts;
	+ cik iespējams būtu idejas īstenojums reālajā dzīve;
	+ cik rūpīga bija primārā analīze;
	+ projekta kopējais iespaids.

Komisija nosaka ne vairāk kā 10 labākos projektus, kuru autori tiek informēti uzreiz pēc novērtēšanas procedūras pabeigšanas.

Ne vairāk kā desmit labāko projektu autoru komandas tiek aicinātas piedalīties Konkursa klātienes daļā.

Komandām, kas tiek izvēlētas Konkursa klātienes daļai, ir nepieciešams prezentēt savus projektus. Prezentācijas var gatavot jebkādā uzskatāmā veidā (datorprezentācija, kino, maketi, plakāti u.c).

Uzaicinātājām komandām tiek nozīmēts kompetents nozares speciālists, idejas un prezentācijas labākai sagatavošanai. Nozīmētie speciālisti pirms klātienes daļas norises sniedz savus atzinumus par piedāvātajām idejām.

Sagatavotās prezentācijas jānosūta 2 dienas pirms konkursa klātienes daļas sākuma uz e-pastu: vitalijs.sevcenko@ldz.lv.

|  |  |
| --- | --- |
| **Spēks prātā** | Nolikuma 3.pielikums |

**Konkursa klātienes daļas scenārijs**

Klātienes daļa noris divas dienas un tajā piedalās neklātienes daļā atlasītās komandas.

Konkursa klātienes daļas norises vietu un laiku Konkursa organizatori paziņo papildus (prognozēts 2014.gada 50.nedēļā)

Klātienes daļas laikā komandām ir jāveic:

* neklātienes daļas projekta prezentācija;
* klātienes uzdevuma risinājums un prezentācija.

Klātienes daļas uzdevumu komandas saņem pirmās klātienes daļas norises dienas laikā.

Klātienes uzdevuma risinājumu un tā prezentāciju komanda var gatavot līdz nākamās dienas prezentāciju sākumam.

Prezentācijas var gatavot jebkurā uzskatāmā veidā (datorprezentācija, kino, maketi, plakāti u.c).

Pirms katras daļas prezentācijas komandām izskaidro vērtēšanas procedūru.

Konkursa klātienes daļas norises dienas kārtība tiks paziņota papildus.